**1. ชื่อโครงการ :** โครงการส่งเสริมอาชีพการเลี้ยงปลาในกระชัง

**2. ความสอดคล้องกับมาตรฐานการศึกษา/ตัวบ่งชี้**

มาตรฐานที่ 6 สถานศึกษาสนับสนุนการใช้แหล่งเรียนรู้และภูมิปัญญาท้องถิ่น

ตัวบ่งชี้ที่ 6.2 สถานศึกษาสนับสนุนการใช้และการพัฒนาแหล่งเรียนรู้ภูมิปัญญาท้องถิ่น โดยชุมชนเข้ามามีส่วนร่วมในการจัดกิจกรรม

มาตรฐานที่ 11 ผู้เรียนมีทักษะในการทำงาน รักการทำงาน สามารถทำงานร่วมกับผู้อื่นได้ และมีเจตคติที่ดีต่ออาชีพสุจริต

ตัวบ่งชี้ที่ 11.3 ผู้เรียนมีความรู้สึกที่ดีต่ออาชีพที่สุจริต และหาความรู้เกี่ยวกับอาชีพที่ตนเองสนใจ

**3. หลักการและเหตุผล**

พระราชบัญญัติการศึกษาแห่งชาติ พ.ศ. 2542 มาตรา 29 ให้สถานศึกษาร่วมกับบุคคลครอบครัว องค์กรชุมชน องค์กรปกครองท้องถิ่น เอกชน องค์การเอกชน องค์กรวิชาชีพ สถาบันศาสนา สถานประกอบการและสถาบันสังคมอื่น ๆ ส่งเสริมความเข้มแข็งของชุมชน โดยจัดกระบวนการเรียนรู้ภายในชุมชน เพื่อให้ชุมชนมีการจัดการศึกษาอบรม มีการแสวงหาความรู้ ข้อมูล ข่าวสาร และรู้จักเลือกสรรภูมิปัญญาและวิทยากรต่าง ๆ เพื่อพัฒนาชุมชนให้สอดคล้องกับความต้องการรวมทั้งวิธีการสนับสนุนให้มีการแลกเปลี่ยนประสบการณ์พัฒนาระหว่างชุมชนและโรงเรียน

ในปัจจุบันนี้ความรู้เกี่ยวกับเรื่องเศรษฐกิจพอเพียง มีความสำคัญต่อการสร้างอาชีพในชุมชนและการเสริมสร้างรายได้โดยเฉพาะอาชีพการเลี้ยงปลาในกระชังถือเป็นอาชีพที่เป็นความต้องการของชุมชน สามารถสร้างรายได้เป็นอย่างดี

ดังนั้นเพื่อเป็นการสนองความต้องการของชุมชนทางโรงเรียนโป่งนกประชาสามัคคี สังกัดองค์การบริหารส่วนจังหวัดชัยภูมิ จึงจัดทำโครงการส่งเสริมอาชีพการเลี้ยงปลาในกระชัง โดยได้เน้นการจัดทำโครงการเพื่อการพัฒนาความรู้ให้แก่เด็ก เยาวชนและประชาชนในท้องถิ่นที่สนใจเพื่อนำไปประยุกต์ใช้ในการสร้างอาชีพต่อไปในอนาคต

**4. วัตถุประสงค์**

4.1 เพื่อให้เด็ก เยาวชนและประชาชนในท้องถิ่นเกิดความรู้และมีทักษะความเข้าใจในเรื่องการเลี้ยงปลาในกระชังและสามารถวางแผนการเลี้ยงปลาสู่การประกอบอาชีพได้

4.2 เพื่อจัดซื้อกระชังเลี้ยงปลา พันธุ์ปลาและอาหารปลาใช้ในการจัดการการอบรมการส่งเสริมอาชีพการเลี้ยงปลาในกระชัง

4.3 เพื่อจัดตั้งกลุ่มวิสาหกิจชุมชนส่งเสริมอาชีพการเลี้ยงปลาในกระชัง

**5. เป้าหมาย/ผลลัพธ์**

**5.1 เป้าหมายเชิงปริมาณ**

5.1.1 เด็ก เยาวชนและประชาชนในท้องถิ่นที่มีความสนใจ จำนวนไม่น้อยกว่า 20 คน

5.1.2 มีกระชังเลี้ยงปลา จำนวน 4 กระชัง

5.1.3 มีกลุ่มวิสาหกิจชุมชนส่งเสริมอาชีพการเลี้ยงปลาในกระชังอย่างน้อย 1 กลุ่ม

**5.2 เป้าหมายเชิงคุณภาพ**

เด็ก เยาวชนและประชาชนในท้องถิ่นที่สนใจ สามารถนำความรู้และทักษะการเลี้ยงปลาในกระชังไปใช้ประกอบอาชีพได้

**6. ความสอดคล้องกับแผนพัฒนาท้องถิ่น/แผนพัฒนาการศึกษาของ**ส**ถานศึกษา**

**6.1 ความสอดคล้องกับแผนพัฒนาองค์การบริหารส่วนจังหวัดชัยภูมิ**

ยุทธศาสตร์ที่ 1การพัฒนาการศึกษา ศาสนา วัฒนธรรมและการกีฬา

แนวทางที่ 1 การพัฒนาส่งเสริมและสนับสนุนการศึกษา ทั้งในระบบ นอกระบบและ ตามอัธยาศัย

**6.2 ความสอดคล้องกับแผนพัฒนาการศึกษาของโรงเรียน**

ยุทธศาสตร์ที่ 6 การพัฒนาการจัดการศึกษาโดยใช้โรงเรียนเป็นฐานในการพัฒนาท้องถิ่น

แนวทางที่ 4 การศึกษาตามอัธยาศัย

**7. วิธีดำเนินการ**

|  |  |  |  |  |
| --- | --- | --- | --- | --- |
| **กิจกรรม/ขั้นตอน** | **ผลผลิตของกิจกรรม/วัตถุประสงค์** | **ระยะเวลา** | **งบประมาณ** | **ผู้รับผิดชอบ** |
| 1. สำรวจความต้องการของเด็กเยาวชนและประชาชนในท้องถิ่น | สำรวจความต้องการของเด็กเยาวชนและประชาชนในท้องถิ่น | ก.พ. 2559 | - | งานแผนงานและงบประมาณ |
| 2. ขออนุมัติเพื่อดำเนินโครงการ | ขออนุมัติโครงการ | เม.ย.2559 | - | นายธรรมรัตน์ เลิศเกษม |
| 3. ประชุมผู้มีส่วนร่วมและแต่งตั้งคณะดำเนินงานโครงการฯ | เพื่อชี้แจงขอบข่ายการทำงานและจัดทำปฏิทินการปฏิบัติงานและมอบหมายผู้รับผิดชอบ | พ.ค. 2559 | 250 | คณะกรรมการดำเนินงานฯ |
| 4. ติดต่อและประสานงานวิทยากร | เพื่อหาวิทยากรมาฝึกอบรมการส่งเสริมอาชีพการเลี้ยงปลาในกระชัง | พ.ค. 2559 | ค่าจ้างวิทยากร12,500 | นายธรรมรัตน์ เลิศเกษม |
| 5. จัดทำเอกสารประกอบการอบรมและป้ายประชาสัมพันธ์โครงการ | - เอกสารประกอบการอบรม  - ป้ายประชาสัมพันธ์โครงการ | พ.ค. 2559 | 2,100 | นายธรรมรัตน์ เลิศเกษม |
| 6. จัดซื้อวัสดุอุปกรณ์ | ซื้อกระชังเลี้ยงปลาจำนวน 4 กระชัง | พ.ค. 2559 | 20,000 | งานพัสดุและสินทรัพย์ |
| 7. จัดซื้อพันธุ์ปลาและอาหารปลา | -ซื้อพันธุ์ปลา จำนวน 6,000 ตัว  -ซื้ออาหารปลา | มิ.ย.2559  -ก.ค.2559 | 12,000 | งานพัสดุและสินทรัพย์ |
| 8. ดำเนินการฝึกอบรมโครงการฯ | ดำเนินการจัดอบรมตามโครงการโดยวิทยาการที่มีความรู้เรื่องการเลี้ยงปลาในกระชัง | มิ.ย.2559  -ก.ค.2559 | 2,400 | คณะกรรมกรดำเนินงานฯ |
| 9. ติดตามผลการดำเนินงาน | - มีอาชีพการเลี้ยงปลาในกระชังเกิดขึ้นในชุมชน | ส.ค. 2559 | 250 | คณะกรรมการดำเนินงานฯ |

|  |  |  |  |  |
| --- | --- | --- | --- | --- |
| **กิจกรรม/ขั้นตอน** | **ผลผลิตของกิจกรรม/วัตถุประสงค์** | **ระยะเวลา** | **งบประมาณ** | **ผู้รับผิดชอบ** |
| 10. สรุปและประเมินผลการดำเนินงาน | สรุปและประเมินผลการดำเนินงาน | ก.ย. 2559 | 500 | นายธรรมรัตน์ เลิศเกษม |

**8. ระยะเวลาดำเนินการ**

ตุลาคม 2558 - กันยายน 2559

**9. สถานที่ดำเนินการ**

โรงเรียนโป่งนกประชาสามัคคี อำเภอเทพสถิต จังหวัดชัยภูมิ

**10. หน่วยงานผู้รับผิดชอบ**

กลุ่มสาระการเรียนรู้การงานอาชีพและเทคโนโลยี โรงเรียนโป่งนกประชาสามัคคี

**11. งบประมาณดำเนินการ**

งบประมาณตั้งจ่ายจากเงินอุดหนุนกรมส่งเสริมการปกครองส่วนท้องถิ่น โครงการส่งเสริมการบริหารโดยใช้โรงเรียนเป็นฐานในการพัฒนาท้องถิ่น (SBMLD) รายละเอียดดังนี้

11.1 ค่าตอบแทนวิทยากรวิทยากรอบรม 25 ชั่วโมงๆละ 500 บาท เป็นเงิน 12,500 บาท

11.2 ค่าเอกสารประกอบการอบรม เป็นเงิน 1,400 บาท

11.3 ค่าป้ายประชาสัมพันธ์โครงการ เป็นเงิน 700 บาท

11.4 ค่ากระชังปลา จำนวน 4 กระชัง กระชังละ 5,000 บาท เป็นเงิน 20,000 บาท

11.5 ค่าพันธุ์ปลา จำนวน 6,000 ตัว ตัวละ 1 บาท เป็นเงิน 6,000 บาท

11.6 ค่าอาหารปลา จำนวน 15 กระสอบ ๆ ละ 400 บาท เป็นเงิน 6,000 บาท

11.7 ค่าอาหารว่าง จำนวน 20 คน 6 มื้อๆละ 20 บาท เป็นเงิน 2,400 บาท

11.8 ค่าเอกสารการเตรียมงานและสรุปโครงการ เป็นเงิน 1000 บาท

**รวมเงินทั้งสิ้น 50,000 บาท (ห้าหมื่นบาทถ้วน)**

**หมายเหตุ** ค่าใช้จ่ายทุกรายการสามารถถัวเฉลี่ยจ่ายได้ตามความจำเป็นและเหมาะสม

**12. การติดตามประเมินผล**

12.1 แบบบันทึกการเข้าร่วมกิจกรรม

12.2 แบบประเมินความพึงพอใจ

12.3รายงานสรุปโครงการ

**13. ผลที่คาดว่าจะได้รับ**

13.1 เด็ก เยาวชนและประชาชนในท้องถิ่น มีความพึงพอใจต่อการจัดโครงการส่งเสริมอาชีพการเลี้ยงปลาในกระชัง

13.2 เด็ก เยาวชนและประชาชนในท้องถิ่นเกิดทักษะการปฏิบัติ สามารถประกอบอาชีพ มีรายได้และมีงานทำ

**14. ผู้จัดทำโครงการ**

ลงชื่อ ผู้จัดทำโครงการ (นายธรรมรัตน์ เลิศเกษม)

ครู

**15. ผู้เสนอโครงการ**

ลงชื่อ ผู้เสนอโครงการ

(นายเกียรติ ปะหุสี)

ผู้บริหารสถานศึกษา

โรงเรียนโป่งนกประชาสามัคคี

**16. ผู้เห็นชอบโครงการ**

............................................................................................................................................................................................................................................................................................................................................................

ลงชื่อ ผู้เห็นชอบโครงการ

( นางสาวจริยา ศิริพันธ์ )

ปลัดองค์การบริหารส่วนจังหวัดชัยภูมิ

**17. ผู้อนุมัติโครงการ**

............................................................................................................................................................................................................................................................................................................................................................

ลงชื่อ ผู้อนุมัติโครงการ

(นายมนตรี ชาลีเครือ)

นายกองค์การบริหารส่วนจังหวัดชัยภูมิ